als_Latn dik_Latn sag_Latn
Facebook do të jetë e aftë së shpejti që t’ju kuptojë pak më mirë, ose të paktën zërin tuaj. Facebook do të blejë Wit.ai, një shërbim për njohjen e zërit. Nëpërmjet kësaj blerjeje, rrjeti social do të mund të zhvillojë veçori zanore për aplikacionin Messenger.
Një zëdhënës i Facebook-ut konfirmoi blerjen tek Mashable. “Wit.ai ka krijuar një program aplikacioni që përpunon gjuhën natyrale dhe ndihmon zhvilluesit të kthejnë të folurën dhe të shkruarën në të dhëna ligjore. Jemi të kënaqur që do e kemi atë në bordin tonë,” deklaroi zëdhënësi i Facebook-ut.
Wit.ai është themeluar në vitin 2013. Bashkëthemeluesi i saj, Alex Lebrun, kishte si qëllim që të krijonte “një Wikipedia, gjuhën natyrale të Bitcoin-it.” Kompania u ka mundësuar zhvilluesve që të krijojnë ndërfaqe zanore për aplikacionet në pajisjet mobile dhe pajisjet teknologjike që vishen.
“Është një nxitje e jashtëzakonshme për përmbushjen e vizionit tonë. Facebook ka burimet dhe talentin për të na ndihmuar të marrim hapin e ardhshëm,” shkroi ekipi i Wit.ai në një postim në blogun e kompanisë. “Platforma do të vazhdojë të qëndrojë e hapur dhe do të jetë falas për këdo.” Kushtet e marrëveshjes nuk janë mbyllur akoma. Themeluesit e Wit.ai, si Andreessen Horowitz dhe Alex Lebrun, kanë investuar 3 milionë dollarë për themelimin e kësaj kompanie.
(Herë të lexuara: 188)
als_Latn als_Latn als_Latn als_Latn als_Latn